open-index/open-wikipedia-markdown huggingface dataset:
רחוב יפה נוף

**רחוב יפה נוף** הוא רחוב מגורים בשכונת מרכז הכרמל בעיר חיפה, המכונה על שם הנוף הנשקף ממנו. הרחוב עובר מתחת לשדרות הנשיא ובמקביל להם מכיוון מזרח, אורכו כ-1,900 מטרים, והוא מתחיל במפגש עם שדרות הנשיא ומסתיים בכיכר רוטרי, בקרבת בית החולים אלישע.

בעבר כונה הרחוב "**רחוב פנורמה**", גם על שם הנוף הנשקף ממנו. על שמו של הרחוב ביצעו חיים חפר ורביעיית מועדון התיאטרון את השיר "זאת מרחוב פנורמה", שכלל את המילים "יש בחיפה חתיכה – היא גרה ברחוב פנורמה".

בשנות ה-90 הוקמה לאורך הרחוב טיילת לואי, להנצחת לואי גולדשמידט שנהרג בתאונת דרכים.

בשנת 1986 הושלמה ברחוב בנייתם של מגדלי פנורמה, זוג גורדי שחקים שאחד מהם הוא מגדל דירות יוקרה, המהווה את מגדל המגורים הגבוה ביותר בחיפה, והשני הוא מלון דן פנורמה השייך לרשת מלונות דן.

נכון ל-2024, זהו רחוב המגורים שנחשב ליוקרתי ביותר בחיפה כולה.

## הרחוב
הרחוב עובר בגבולה המזרחי של שכונת מרכז הכרמל, בסמוך לשכונת הדר הכרמל. נצפה ממנו נוף רחב לכיוון הים התיכון, והוא צופה על הגנים הבהאיים של חיפה, שכונת הדר הכרמל, העיר התחתית, מפרץ חיפה והקריות. בימים בהירים אף ניתן לצפות מהרחוב על ראש הנקרה ואפילו על החרמון.

## אתרי עניין
* '''גן אלנבי''' – גן ממנו נשקף נוף פנורמי של מפרץ חיפה. הוא קרויא על שם מייקל הנרי היינמן אלנבי, בנו יחידו של הפילדמרשל אדמונד אלנבי, שנהרג ביולי 1917 במלחמת העולם הראשונה.
* **[[מוזיאון מאנה-כץ]]** – מוזיאון לאמנות בעיר חיפה, המוקדש ליצירתו של הצייר מאנה כץ, ששם לו למטרה להפגיש את הקהל הרחב עם עולם התרבות שהזין את יצירותיו.
* **[[בית הטירה]]** – בניין שנבנה בין השנים 1934 ל-1937, ובקומתו העליונה התגורר פנחס רוטנברג, מייסד "חברת החשמל פלשתינה", הורתה של חברת החשמל לישראל.
* **[[טיילת לואי]]** – טיילת שהוקמה ב-1992 לאורך הרחוב. אורכה 400 מטרים, והיא שולבה בכניסה לגנים הבהאיים מרחוב זה.
* **[[אובליסק הקיסר בחיפה]]** – אנדרטה לזכר מסע וילהלם השני לארץ ישראל, שהיה אירוע מכונן בתולדות הטמפלרים בחיפה.
* **[[הגנים הבהאיים]]** – הרחוב מהווה את הקצה הצפוני של הגנים הבהאיים בחיפה, וניתן לצפות ממנו על כל המתחם, כולל על מקדש הבאב והקשת הבהאית.
* **[[נוף חנה]]** – מבנה היסטורי ברחוב יפה נוף 34, שהיה מראשוני הבניינים על הר הכרמל. המבנה הוכר על ידי המועצה לשימור אתרי מורשת בישראל כאתר מורשת.

## גלריה

קובץ:'Dan Hotel' op de berg Karmel, voorlangs een autoweg, Bestanddeelnr 255-2079.jpg|רחוב יפה נוף ב-1964
קובץ:The Castle House.JPG|בית הטירה, ברחוב
קובץ:Yefe Nof - Bahai terraces, followed by the German Colony (Ben Gourion av) and in the far end on the right the Dagon silo.JPG|הנוף הנשקף מהרחוב אל הגנים הבהאיים
קובץ:Yefe Nof - Garden - Kayser pyramid and Turkish gun-1.JPG|טיילת ברחוב
קובץ:Yefe Nof - promenade Louis-3.JPG|טיילת לואי והנוף הנשקף ממנה
קובץ:Yefe Nof - promenade Louis - vue sur la baie d'Haifa-1.JPG|מבט לכיוון העיר התחתית מטיילת לואי
קובץ:Yefe Nof - promenade Louis-Entrée des jardins Bahaï.JPG|הכניסה לגנים הבהאיים מהרחוב


## קישורים חיצוניים

## הערות שוליים

יפה נוף
קטגוריה:רובע כרמל
קטגוריה:חיפה: אטרקציות
קטגוריה:הגנים הבהאיים
קטגוריה:הדר הכרמל
Don't Tap The Glass

***Don't Tap The Glass*** (בעברית: **אל תקישו על הזכוכית**) הוא אלבום האולפן השמיני של טיילר, דה קריאייטור. הוא יצא לאור ב-21 ביולי 2025 בהפתעה תחת הוצאת קולומביה רקורדס.

## רקע והפצה
טיילר, דה קריאייטור תכנן במקור לקרוא לצמד המוזיקלי שלו ושל אייסאפ רוקי בשם *Don't Tap The Glass*, אך הרעיון לא יצא לפועל והשם שימש לבסוף כשם האלבום לאחר שטיילר שמר את השם במגירה במשך זמן רב מתוך תחושת חיבה אישית כלפיו. לדבריו, כשהחל לעבוד על האלבום הנוכחי, הרגיש שזה הזמן הנכון להשתמש בשם.

האלבום יצא כהפתעה, עשרה חודשים בלבד אחרי אלבומו הקודם *[[Chromakopia]]*. טיילר הודיע על יציאת האלבום רק יומיים לפני שחרורו, והוא הודה למעריצים באינסטגרם על ההיענות המהירה והחמה.

האלבום יצא ביום שני, מחוץ למחזור ההפצה הרגיל שמתבצע בדרך כלל בימי שישי ולכן כלל רק ארבעה ימי מדידה בשבוע הדירוג הראשון שלו. זהו אלבומו השני שמופץ מחוץ למחזור ההפצה המקובל.

## הרכב
האלבום הוא אלבום קצר בן עשר רצועות שאורכו הכולל 28 דקות, ומטרתו "להחזיר את הקהל לרחבת הריקודים". טיילר הנחה שלא להאזין לאלבום בישיבה, אלא בתנועה. הסגנון המוזיקלי באלבום מגוון וכולל, בין היתר, אלקטרו, דיסקו, סינת'-פאנק, ג'י-פאנק, R&B, מיאמי בס ומוזיקת ג'אנגל.

בגרסאות הפיזיות של האלבום נכלל שיר בונוס נוסף שאינו נמצא בגרסה הדיגיטלית או הסטרימינג הרגילה.

## ביקורות

בביקורת שפורסמה באתר "פיצ'פורק", הוצג האלבום כיצירה קצבית ותמציתית שבמרכזה חוויית ריקוד קלילה וממוקדת והוא משדר תחושת חופש והשתחררות מסגנונו הרגשי והעמוק של האלבום הקודם *[[Chromakopia]]*. הביקורת מדגישה כי האלבום אינו מתיימר להמציא את טיילר מחדש, אלא מאפשר לו "להיעלם בתוך הצלילים", כשהמיקוד הוא בהנאה מהקצב ולא בהבעה קונספטואלית. למרות חוסר ההעמקה הרגשית, היצירה נחשבת לאנרגטית, צבעונית, וייחודית ליכולותיו של טיילר כמומחה לשינויי סגנון. הוא מדגיש קלילות, הומור, ותחושת רטרו מבלי להישען על נוסטלגיה.

### רשימות סוף שנה

## ביצועים מסחריים
האלבום הגיע למקום הראשון במצעד האלבומים של בילבורד 200 לשבוע המסתיים ב-24 ביולי 2025 לאחר שצבר 197,000 יחידות שקולות לאלבום בארצות הברית בשבוע הראשון שלו, מתוכן 128,000 ממכירות ישירות. מרבית המכירות היו ממהדורות פיזיות בלעדיות שנמכרו דרך חנות האתר הרשמית של טיילר, וכללו גרסאות ויניל, דיסק ומהדורות דלוקס עם פריט לבוש ממותג. זהו האלבום הרביעי ברצף של האמן שמגיע למקום הראשון במצעד לאחר *[[Chromakopia]]* (2024), *[[Call Me If You Get Lost]]* (2021), ו-*[[Igor]]* (2019), והפרויקט השמיני שלו שנכנס לעשירייה הפותחת של המצעד. בנוסף, זהו האלבום השני ברציפות שמשוחרר מחוץ למחזור הרגיל ומגיע לראש המצעד, לאחר האלבום *[[JackBoys 2|Jackboys 2]]* של טראוויס סקוט.

## רשימת רצועות

## מיקומי שיא

### מצעדי סוף שנה

## קישורים חיצוניים
* 

## הערות שוליים

קטגוריה:אלבומי טיילר, דה קריאייטור
קטגוריה:אלבומים באנגלית
קטגוריה:אלבומי הפתעה
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
Jews for Justice for Palestinians

**Jews for Justice for Palestinians** (יהודים למען צדק לפלסטינים) הוא ארגון של פעילים פוליטיים יהודים בבריטניה. לפי הגדרתו העצמית, הארגון פועל למען זכויות האדם והאזרח ולמען חופש כלכלי ופוליטי לפלסטינים. הוא מתנגד למדיניות הנוכחית של מדינת ישראל בעזה ובגדה המערבית ומבקש שינוי במעמדם הפוליטי. הוא מכיר בזכות קיומה של ישראל בתוך הקו הירוק.

הארגון נוסד בפברואר 2002 על ידי האקדמאית הבריטית איירין ברויגל, בתם של פליטים יהודים-גרמנים, ובן זוגה ריצ'רד קופר, יחד עם חברות יהודיות רבות, לאחר שברויגל ביקרה בגדה המערבית. תוך שש שנים מנתה הקבוצה כ-1,300 חברים מתוך האוכלוסייה היהודית בבריטניה המונה למעלה מרבע מיליון נפש. בתקופה זו הוא שאף "לנפץ האשליה שכל היהודים תומכים ללא תנאי בממשלת ישראל". השימוש במילה "פלסטינים" בשמם עורר למחלוקת מסוימת, אך נשמר לבסוף. הארגון מילא תפקיד משמעותי בהקמת ארגון רחב יותר, יהודי אירופה למען שלום צודק. 

הארגון פועל להבטיח שקולות יהודיים המבקרים את מדיניות ישראל יישמעו בבריטניה. הוא מאמין שהתנגדות כזאת חשובה במאבק באנטישמיות ובטענה שהתנגדות למדיניות ישראל היא עצמה אנטישמית.

## קישורים חיצוניים
* 
* British Shalom-Salaam Trust

## הערות שוליים

קטגוריה:הסכסוך הישראלי-פלסטיני: ארגונים
קטגוריה:יהדות בריטניה: ארגונים
אל-קריה א-סווידיה

**אל-קריה א-סווידיה** (בערבית: **القرية السويدية.** בתרגום חופשי לעברית: **הכפר השוודי**) היה כפר ששכן בקצהו המערבי של ציר פילדלפי בנפת רפיח שבדרום רצועת עזה. זהו היישוב המערבי ביותר ברצועת עזה.

במהלך התמרון הקרקעי ברצועת עזה במלחמת חרבות ברזל נהרס הכפר וחדל מלהתקיים.

## היסטוריה
הכפר אל-קריה אל-סווידיה נוסד בשנת 1965 בסיוע כוחות שוודיים ובין-לאומיים עבור הפליטים הפלסטינים שעזבו את בתיהם במהלך מלחמת העצמאות בשנת 1948. בשנת 1982 נהרסו מספר בתים בכפר כחלק מהרחבת אזור הגבול.

בשנת 1997 מנתה אוכלוסיית הכפר 568 תושבים.

הוצע להרוס את הכפר עקב תוכנית סלילת הכבישים של דרך א-רשיד (דרך החוף), שתעבור דרך הכפר, אך תושבי הכפר דחו הצעה זו. ב-2024 הכפר נהרס במהלך קרב רפיח כחלק מהתמרון הקרקעי ברצועת עזה במלחמת חרבות ברזל.

עד תוכנית ההתנתקות היה מוצב צבאי ישראלי בסמוך לכפר, בשם מוצב אלוף.

## כלכלה
תושבי הכפר היו תלויים במידה רבה בענף הדיג. עם זאת, התושבים סבלו מקשיים כלכליים משנת 2007 עקב השתלטות חמאס על רצועת עזה שהובילה למצור על רצועת עזה והגבלת הדיג על ידי ישראל. כמו כן, רמת הזיהום הימי הגבוהה פגעה בתעשיית הדיג בכפר. עקב כך, רבים מתושבי הכפר היו מובטלים או עבדו במגזר החקלאי.

## הערות שוליים

קטגוריה:רצועת עזה: כפרים
קטגוריה:נפת רפיח
קטגוריה:הרשות הפלסטינית
אנדריאן קרייב

**אנדריאן בויקוב קרייב** (בבולגרית: **Андриан Бойков Краев**; נולד ב-14 בפברואר 1999 בווראצה שבבולגריה) הוא כדורגלן בולגרי המשחק בעמדת הקשר האחורי בקבוצת הפועל תל אביב ובנבחרת בולגריה.

## קריירת מועדונים
קרייב שיחק במחלקות הנוער של בוטב וראצה ולבסקי סופיה, ושיחק בקבוצות הבוגרת של בוטב וראצה והבאר פאזארדז'יק במסגרת הליגות הנמוכות בבולגריה. ב-21 בספטמבר 2020 חתם על חוזה לעונה אחת בלבסקי סופיה מליגת העל הבולגרית. באוקטובר 2021 האריך את חוזהו במועדון עד לקיץ 2024.

ב-23 ביולי 2024 חתם בקאזה פיה א.ק. מליגת העל הפורטוגלית.

ב-3 באוגוסט 2025 חתם לשלוש שנים בהפועל תל אביב. את שערו הראשון בקבוצה הבקיע קרייב ב-30 באוגוסט 2025, במשחק החוץ נגד מכבי בני ריינה שהסתיים בתוצאה 2–2.

## קריירה בין-לאומית
ב-9 ביוני 2022 ערך קרייב את הופעת הבכורה שלו בנבחרת בולגריה, בתיקו 1-1 נגד נבחרת גיברלטר במסגרת ליגת האומות 2022/2023. ב-15 בנובמבר 2024 הבקיע את שער הבכורה שלו בנבחרת, בניצחון 0–1 על נבחרת לוקסמבורג במסגרת ליגת האומות 2024/2025.

## תארים
;לבסקי סופיה
* הגביע הבולגרי (1): 2021/2022

## קישורים חיצוניים

## הערות שוליים

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני לבסקי סופיה
קטגוריה:כדורגלני קאזה פיה א.ק.
קטגוריה:כדורגלני הפועל תל אביב
קטגוריה:כדורגלני נבחרת בולגריה
קטגוריה:בולגרים שנולדו ב-1998
The Essential Ozzy Osbourne

***The Essential Ozzy Osbourne*** הוא אלבום להיטים מאת אוזי אוסבורן שיצא לאור ב-11 בפברואר 2003.

## ביצועים מסחריים
האלבום יצא לראשונה בשנת 2003, ובאותה שנה הגיע רק למקום ה-81 במצעד בילבורד 200. אוסבורן הלך לעולמו ב-22 ביולי 2025 בגיל 76, לאחר מאבק ממושך במחלת פרקינסון. בעקבות מותו, האלבום זכה לעניין מחודש והגיע למקום השביעי במצעד לאחר שקפץ מהמקום ה-134. האלבום נמכר בכ-44,000 יחידות שקולות בין התאריכים 18 ל-24 ביולי, עלייה של 309%. זהו האלבום העשירי של אוסבורן שמגיע לעשירייה הפותחת של המצעד. באותו שבוע מדידה, שירי האלבום הוזרמו מעל 48 מיליון פעמים, והוא דורג במקום התשיעי במצעד אלבומי הסטרימינג של בילבורד.

## רשימת רצועות

## מיקומי שיא

### מצעדים שנתיים

## נתוני מכירות

## קישורים חיצוניים

## הערות שוליים

קטגוריה:אלבומי אוסף מ-2003
קטגוריה:אלבומים באנגלית
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה באוסטרליה
קטגוריה:אלבומי זהב בממלכה המאוחדת
קטגוריה:אלבומי חברת סוני מיוזיק אנטרטיינמנט
סידני בוהם

**סידני בוהם** (באנגלית: **Sydney Boehm**; 4 באפריל 1908 – 25 ביוני 1990) היה תסריטאי ומפיק אמריקאי.

בוהם נולד בפילדלפיה בשנת 1908. הוא החל את דרכו בעולם העיתונאות. ב-1944 החל את דרכו בעולם הקולנוע, שם עבד עד לפרישתו. במקביל המשיך לעסוק בעיתונאות עד לשנת 1947. ב-1971 פרש מהתחום. 

כל תסריטיו, מלבד שניים, התבססו על שיתופי פעולה עם תסריטאים אחרים או עיבודים קודמים שלהם.

הוא היה שותף, בין היתר, לעשיית הסרטים "בחור ושמו ג'ו" ו"החום הגדול".

בוהם נפטר בקליפורניה בגיל 82.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:מפיקים אמריקאים
קטגוריה:תסריטאים אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1990
הדיוויזיה ה-158 (ורמאכט)

**הדיוויזיה ה-158** (בגרמנית: **158. Infanterie-Division**) הייתה דיוויזיית חי"ר של צבא גרמניה הנאצית במהלך מלחמת העולם השנייה.

## היסטוריה
הדיוויזיה ה-158 הוקמה באפריל 1945, ונשלחה לחזית המזרחית, שהתקרבה באותה עת מערבה לעבר גבול גרמניה.

## מפקדים וקצינים בולטים
### מפקדים
* גנרל-לויטננט אוגוסט שמידט (אפריל 1945 – 8 במאי 1945)

### קציני מבצעים
* מיור קרל-אלברט קירל (1 באפריל 1945 – 2 במאי 1945)

## הערות שוליים

158
המרכז ללימודי הכתבים הקדושים

**המרכז ללימודי הכתבים הקדושים** הוא מוסד בהאי הממוקם בקשת הבהאית, בגנים הבהאיים בחיפה, ישראל. תפקידיו של המרכז כוללים לימוד ותרגום כתבי הדת הקדושים לדת הבהאית, על מנת להנחות את בית הצדק העולמי.

מבנה זה הוא השני מימין בקשת, בין מבנה הארכיון הבין-לאומי לבית הצדק העולמי. המבנה מעוצב בצורה של חצי עיגול כשבחזיתו חצי עיגול נוסף, קטן יותר. הסגנון האדריכלי של הבניין הוא עכשווי עם אלמנטים ופרופורציות קלאסיות, ששולבו בו על מנת להתאים אותו לשאר הבניינים בקשת. אחד ממאפייניו הייחודים הוא הפתח בכניסתו, שמספק אור שמספיק גם כמה קומות למטה. בקומה התחתונה של האזור שמואר באופן טבעי נמצאים מזרקה וגן מיניאטורי. אדריכל המבנה היה חוסיין אמאנאת.****

שטחו של המבנה 7,750 מטר רבוע. במבנה קיימים חדרי לימוד, מזכירות, חדרי פגישות וכנסים, וספרייה שגודלה 1,803 מ"ר. הספרייה, שנמצאת בחלק התת-קרקעי של המבנה, נהנית גם היא מאור טבעי מהקומות העליונות.

## היסטוריה
המוסד הוקם לראשונה בשלב השלישי של בניית הקשת הבהאית, ואדריכל המבנה שלו היה חוסיין אמאנאת. בניית המבנה הייתה בשנות ה-90 של המאה ה-20, והיא הסתיימה בשנת 1999. פתיחתו הרשמית של המבנה הייתה בשנת 2001.

המבנה מאחסן את ספרי הספרייה הבהאית הבין-לאומית, המתוכננת להיבנות בקצה הקשת.

## ראו גם
* הקשת הבהאית

## קישורים חיצוניים

* 

## הערות שוליים

קטגוריה:חיפה: מבני דת
קטגוריה:הדת הבהאית
קטגוריה:הגנים הבהאיים
קטגוריה:הקשת הבהאית
סטרימר (שדרן)

[ממוזער|ריברס ריק (Rick Broers), סטרימר ב[Twitch.tv|טוויץ', נושא ציוד הקלטה.]]
**סטרימר** או **סטרימר בשידור חי** הוא סוג של משפיען מדיה חברתית, המשדר את עצמו אונליין בשידור חי לקהל צופים.

## היסטוריה
בשלהי שנות ה־2000, החל ענף הסטרימינג לצמוח באתרים כמו יוטיוב, שאפשרו למשתמשים להעלות סרטונים בפורמטים כמו וולוגים ו"Let's Plays". אף שלא כל התוכן כלל קהל חי, משתמשים הצליחו לצבור קהל עוקבים משמעותי ולהתפרנס מהתוכן שהעלו. אתרים אחרים כמו טוויץ' הגבירו את הפופולריות של התופעה, כשהציעו חידושים כמו קטעי וידאו קצרים ואפשרות לתשלום לצורך גישה לסרטונים . הודות לפוטנציאל ההשתכרות הגבוה ממקורות הכנסה מרובים – לדוגמה: חלוקת הכנסות מפרסומות, קידומים/שותפויות ומנויים – הפך הסטרימינג לאפשרות קריירה נחשקת ביותר.

## ז'אנר
### משחקי וידאו
משחקי Let's Players היו הסטרימרים הפופולריים ביותר מאז תחילת עידן הסטרימינג בשידור חי. כיום, רוב הסטרימרים מתפרנסים מביצוע Let's Plays, ספידראנים (speedruns) ושלבי הדרכה למשחקי וידאו בשידור חי. סטרימרי משחקי הווידאו הגדולים ביותר הם פיודיפאי (PewDiePie) ונינג'ה (Ninja), אשר מרוויחים מיליוני דולרים בכל שנה.  

### שידורים אמיתיים
מרבית הסטרימרים, בין אם הם מקצועיים או במשרה חלקית, משחקים במשחקי וידאו; אולם רבים מהם משדרים גם בשידורי IRL (בחיים האמיתיים), שבהם הם משדרים את שגרת יומם. בתחילה, אתרי סטרימינג רבים אסרו שידורים חיים שאינם קשורים לגיימינג, משום שסברו שהם יפגעו באיכות התוכן באתרים שלהם. אולם הביקוש לתוכן שאינו גיימינג גדל. הנושאים המועברים בשידורים אלו כוללים מענה על שאלות מול מחשב, שידור מהטלפון תוך כדי הליכה בחוץ, או אפילו ביצוע מדריכים. שידורי IRL הם חלופה לצופים שאינם בהכרח אוהבים לשחק במשחקי וידאו.

## קישורים חיצוניים

## הערות שוליים

*
קטגוריה:מדיה חברתית
סופר דופר ארנבים

**סופר דופר ארנבים** (באנגלית: **Super Duper Bunny League**) היא סדרת טלוויזיה לילדים בהנפשה ממוחשבת, שנוצרה על ידי ג'יימי סמארט. הסדרה מבוססת על הספר "Superhero Bunny League" מאת ג'יימי סמארט. הסדרה שודרה לראשונה ב-19 באפריל 2025 בערוץ ניקלודיאון ובישראל הסדרה שודרה לראשונה ב-13 ביולי 2025 בערוץ ניק ג'וניור בדיבוב עברי.

## תקציר העלילה
הסדרה עוקבת אחר צוות שנקרא "סופר דופר ארנבים", שמוכנים להציל את העולם מפני כל נבל או סכנה שאורבים להם, לא משנה מה המחיר.

## דמויות
### דמויות ראשיות
* **סטומפי (Stumpy)** – ארנב בעל יכולות אלסטיות שנוטה להאמין לכל שטות ובדרך כלל קשה לו להגיע להחלטה.
* **סטיב (Steve)** – ארנב שידוע בתור "היפה שבחבורה", בעל כוח על-אנושי ויכולת תעופה. בהמשך הוא מגלה שהוא מסוגל לעוף מהר יותר מכולם.
* **בקס (Bex)** – ארנבת בעלת כוחות אלקטרוקינטיים והיא שונאת שקוראים לה "רבקה".
* **דרק (Derek)** – ארנב בעל כוחות גדילה.
* **דוקטור אנאבל (Dr. Annabelle)** – ארנבת שהייתה שייכת לד"ר פאזלגלאב והמייסדת של "סופר דופר ארנבים" ויש לה אינטליגנציה גבוהה מאשר שאר הארנבים בצוות. בנוסף, היא לא מסוגלת לשמור סוד.

### נבלים
* **שפתי לטאה / מדען רגיל (Lizard Lips / Ordinary Scientist)** – הוא לטאה, שמחשיב את עצמו כ"מלך הדינוזאורים". בזמן שהוא עבד על מכונת הזמן שלו, הוא התחזה למדען רגיל.
* **קפטנית סטיקיבירד (Captain Stickybeard)** – היא קפטנית של קבוצת פיראטים חלליים שכל הזמן הם תוקפים את הממתקים.

## מדבבים
הדיבוב העברי בוים על ידי ענת ניב והופק על ידי ענבר שטגר עזרא.

בנוסף, בדיבוב העברי דיבבו גם: גדי לוי, יובל בינדר והדר שחף-מעיין.

## שידור

## פרקים
### עונה 1

### עונה 2

## הפקה
הסדרה הוכרזה לראשונה ב-16 ביוני 2022 והוזמנו 26 פרקים לעונה הראשונה. הסדרה מופקת על ידי סטודיו האנימציה של ניקלודיאון בברבנק, קליפורניה. הכתיבה של הסדרה התבצעה במהלך מגפת הקורונה והאנימציה נעשתה על ידי Gigglebug Entertainment בפינלנד. הסדרה תוכננה במקור להעלות לשידור ב-2024, אך נדחתה לשנת 2025. ב-20 בפברואר 2025, ניקלודיאון הכריזו שהחצי השני של העונה תפוצל לעונה שנייה.

### הפצה
שני הפרקים הראשונים של הסדרה עלו ליוטיוב ושודרו בערוץ ניק ג'וניור ב-22 בפברואר 2025 ושודרה רשמית בערוץ ניקלודיאון ב-19 באפריל 2025.

## קישורים חיצוניים
*  
* 

## הערות שוליים

קטגוריה:סרטי הנפשה
קטגוריה:סדרות טלוויזיה אמריקאיות שעלו לשידור בשנות ה-2020
Sex Hysteria

***Sex Hysteria*** (בעברית: **היסטריה מינית**) הוא אלבום האולפן השני של הזמרת-יוצרת האמריקאית ג'סי מורף. האלבום יצא לאור ב-18 ביולי 2025 על ידי חברת קולומביה רקורדס.

## רקע
מורף גדלה עיירה את'נס ממדינת אלבמה, אזור שממנו סלדה בצעירותה אך למדה להעריך אותו בבגרותה, בעיקר מתוך נוסטלגיה והוקרת שורשיה הדרומיים. היא אינה נחשבת לזמרת קאנטרי אף שיש לה מבטא דרומי. היא מושפעת מזמרות שנות ה-50 וה-60 כמו גם מהיפ הופ עכשווי. בתקופת התיכון הייתה מעודדת והשתתפה במסיבות, אך נשרה מהלימודים מרחוק בתקופת מגפת הקורונה והחלה להעלות קאברים לטיקטוק, שם נחשפה לראשונה. היא הפכה במהרה לויראלית, התמסרה למוזיקה, והוציאה אלבום ומכרה הופעות ברחבי ארצות הברית.

בעקבות שיחות עם צוות ההפקה שלה, מורף הבינה שהיא נוטה להימנע מחשיפה עצמית בשירים, ולקחה על עצמה לגעת בעברה באלבום הנוכחי. את האלבום יצרה מתוך כ-100 שירים שכתבה. מורף מתארת את האנרגיה של האלבום כ"גישה של 'לעזאזל עם זה ונראה מה יקרה'", ורואה בו ביטוי אישי עמוק יותר מבעבר.

## הרכב
האלבום עוסק בשטחיות במין וכסף אך בוחן טראומה, דפוסי אהבה הרסניים, התמודדות עם כאב, וילדות מאתגרת. האלבום משלב סגנונות מגוונים: R&B קלאסי בהשראת איימי ויינהאוס, פופ-היפ הופ ובלדות אפלות בהשראת לנה דל ריי. בהפקת האלבום השתתפו יוצרים מגוונים, כולל לורה ולץ, בכירה בתעשיית הפופ, והמפיקים Bekon וסטיב ראש, שידועים בעבודתם עם אמנים כמו קנדריק לאמאר, אמינם, ביונסה והוזייר.

האלבום כולל 36 הופעות של המילה "Fuck", ומתאר באופן ישיר ובוטה נושאים כמו מין, תאווה, מסיבות, טראומה וילדות קשה. שני שירים מהאלבום, "Blue Strips" ו-"A Little Too Drunk", נכתבו והוקלטו בתוך כחצי שעה בלבד.

### שירים
השיר הפותח "Gucci Mane" כולל סימפול מהשיר "Lemonade" מתוך כוונה להחמיא למושא השיר, גוצ'י מיין. הוא מתמודד גם עם נושאי ילדות ופגיעות, אך משלב הומור. השיר "1965" מציג דמות פיקטיבית של אישה שמתגעגעת לעבר רומנטי אך מדכא, ובכך יוצר פרובוקציה עם מסר כפול, משחק בין נוסטלגיה לביקורת על מגדר. מורף מבקרת בחריפות תופעות כמו מיזוגיניה ברשתות החברתיות וחוסר ההתקדמות במעמד האישה, תוך שהיא מבדילה בין הדמות בשיר לבין עמדתה האמיתית. השיר משלב בין ספוקן וורד-ראפי לבין פזמון המזכיר להקות בנות. השיר "A Little Too Drunk" מאחד בין עיבוד תזמורתי נוסח לנה דל ריי לביט טראפ איטי. לצד נושאים קשים, מופיעים גם הומור ועוצמה נשית, כמו בשיר "Bad as the Rest" שמתאר דחפים רגשיים והתנהגות חסרת היגיון באהבה.

השיר "Heroin" הוא בלדה אפלה עוסק בדימוי אהבה הרסנית כסם ממכר, תוך שימוש בלשון פיוטית אך ישירה. השיר "Touch Me Like a Gangster" כולל פתיח מדובר בסגנון אלביס, תופים סוערים בסגנון פיל ספקטור ופסנתר, ונחשב לשיר הקרוב ביותר לאווירה של איימי ויינהאוס, ממנה מורף העידה כי היא מושפעת ביצירתה. השיר "The Man That Came Back", שנכתב על אביה בגיל 17, כמעט ולא נכנס לאלבום מחשש לפגוע במשפחתה. הוא מזכיר סגנון של שירי קאנטרי נשיים כמו של הצ'יקס. שיר הנושא של האלבום הוא בלדת רוק נוגה שמגדירה את האווירה הרגשית של האלבום כולו והנושא שלו הוא האובססיה לחיבור רגשי גם במחיר של אהבה רעילה. האלבום מכיל להיט בשם "Blue Strips", המתואר כקאנטרי פופ פוסט-אפוקליפטי שעורר תגובות קשות מצד קהל המאזינים. שיר הסיום באלבום כולל רצף בתי ראפ בסגנון הצהרת כוונות, המדגישים עוצמה, חוצפה ואי-השלמה עם ציפיות חברתיות ממנה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת קולומביה רקורדס
עונת 1990/1991 בליגת העל הארגנטינאית

**עונת 1990/1991 בליגת העל הארגנטינאית** הייתה העונה ה-100 של הליגה שמנוהלת על ידי התאחדות הכדורגל הארגנטינאית. זו הייתה העונה הראשונה בכדורגל ארגנטינאי שהתנהלה בשיטת אפרטורה וקלאוסורה.

משחקי העונה החלו ב-20 באוגוסט 1990 והסתיימו ב-30 ביוני 1991.  

בהתאם לתוצאות של העונה הקודמת אינסטיטוטו דה קורדובה ראסינג דה קורדובה ירדו לליגת משנה. במקומם עלו הורקאן ולנוס.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 2 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות נפגשו משחק כפול לקביעת האלופה. המנצחת העפילה לגביע ליברטדורס 1992. נציגה נוספת נקבעה בתחרות משנה בה שיחקו 8 קבוצות.

לקביעת היורדות לליגה משנה הוכנה טבלה של הישגי הקבוצות בעונות 1988/1989, 1989/1990 ו-1990/1991. 2 קבוצות אחרונות בטבלה זו ירדו ליגה.

ניואל'ס אולד בויס זכתה בתחרות אפרטורה ובוקה ג'וניורס זכתה בתחרות קאלוסורה. הם נפגשו למפגש כפול שדרש תוספת זמן ובעיטות עונשין. "ניואל'ס אולד בויס" ניצחו בבעיטות עונשין 3:1, זכו באליפות והעפילו בגביע ליברטדורס 1992.

לקביעת הקבוצה השנייה שתעפיל לגביע ליברטדורס נערכה תחרות נוספת בה ניצחה סן לורנסו.

בהתאם לטבלת הישגים בעונות קודמות צ'אקו פור אבר ולנוס ירדו ליגה.

אסטבן גונסאלס מולס סארספילד כבש 18 שערים וזכה בתואר מלך השערים.

פרס כדורגלן השנה בארגנטינה הוענק לאוסקר רוג'רי מולס סארספילד. 

### טבלת התחרות אפרטורה
התחרות החלה ב-20 באוגוסט והסתיימה ב-22 בדצמבר. המשחק בין בוקה ג'וניורס לבין סן לורנסו היה מלווה במהומות בין האוהדים ומוות אחד מהם. אף קבוצה לא קיבלה נקודות על משחק זה.

### טבלת התחרות קלאוסורה

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-1990
קטגוריה:תחרויות כדורגל ב-1991
קטגוריה:עונות בליגת העל הארגנטינאית
עדי לויתן

**עדי לויתן** (נולדה ב־11 ביולי 1976) היא מנהלת ישראלית. החל מאוקטובר 2025 היא מנכ"לית אנלייט אנרגיה מתחדשת. בעבר הייתה מנהלת בכירה בחברת 3M, ולשעבר שותפה בחברת הייעוץ מקינזי ושות'.

## ביוגרפיה
נולדה בתל אביב ב-1976 לדני לויתן, פרופסור למתמטיקה, ולתלמה לויתן, פרופסור לסטטיסטיקה והסתברות. לה שני אחים, ד״ר סיגל פלד-לויתן, בוגרת תוכנית תלפיות, מומחית בתחום הדאטא-סיינס בחברת מדטק וזוכת פרס ביטחון ישראל ב-2000 (אישי) וב-2022 (קבוצתי) וד״ר איל לויתן, פיזיקאי העוסק במחשוב קוואנטי.

למדה בתיכון אליאנס ברמת אביב. בצעירותה עבדה עם קבוצות בני נוער יהודים מהתפוצות. שירתה ביחידה 8200.

קיבלה תואר ראשון בהצטיינות יתרה בלימודי כלכלה ומזרח אסיה מהאוניברסיטה העברית בירושלים. בעלת דיפלומה בלימודי השפה הסינית מאוניברסיטת בייג'ינג בסין ודיפלומה בלימודי השפה הסינית מאוניברסיטת צ'ינגחווה בסין.

בשנים 2001–2003 הייתה מנהלת פרויקטים בחברת Kamsky Associates בסין.

שימשה כשותפה במקינזי ושות' בסין (2004–2007), בישראל (2007–2015) ובארצות הברית (2015–2018).

נבחרה ב-2013 לרשימת "40 מתחת ל-40" של TheMarker.

ב-2018 הצטרפה ל-3M, אחת מחברות ה־Fortune 100 במינסוטה, ארצות הברית, כסמנכ"לית אסטרטגיה ופיתוח עסקי בקבוצה התעשייתית, ומשנת 2020 כיהנה כסמנכ"לית חטיבת הדבקים התעשייתיים.

החל מ־2022 כיהנה כמנכ"לית חטיבת החומרים השוחקים ב-3M, חטיבה בת כ-700 עובדים ב-5 יבשות, המניבה הכנסות של כ־1.5 מיליארד דולר לשנה.

ביולי 2025 מונתה למנכ"לית אנלייט אנרגיה מתחדשת החל מ-1 באוקטובר 2025.

במהלך שהותה בארצות הברית שימשה כיו"ר בית הספר Talmud Torah of St. Paul וכחברת ועד של St. Paul Jewish Federation.

היא עמיתה במעוז מחזור ב' וחברת רשת מעוז.

נשואה לד"ר אלי מוכתר, פרופסור להמטולוגיה-אונקולוגיה מהמאיו קליניק ומנהל היחידה למיאלומה ועמילואידוזיס בבי"ח שיבא, אם לשלושה ילדים ומתגוררת בתל אביב.

## פרסומים

* Jonathan Kolodny, Adi Leviatan, and Dana Maor, Project management in defense: The essential capability - McKinsey on Government, Apr 1, 2013

* 

## קישורים חיצוניים
* 

## הערות שוליים

קטגוריה:מנכ"לים ישראלים
קטגוריה:בוגרי תיכון אליאנס (תל אביב)
קטגוריה:חיילות יחידה 8200
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת פקין
קטגוריה:ישראלים שנולדו ב-1976
שיקו

**פרנסיסקו אלבס דה סילבה נטו** (בפורטוגזית: **Francisco Alves da Silva Neto**; נולד ב-14 בספטמבר 1998 ברסיפה שבברזיל), הידוע בכינוי **שיקו** (לחלופין, מאוית בעברית גם: **צ'יקו**; בפורטוגזית: **Chico**), הוא כדורגלן ברזילאי המשחק בעמדת הבלם בקבוצת הפועל תל אביב מליגת העל.

## קריירת מועדונים
שיקו גדל ברסיפה שבפרנמבוקו, ברזיל, ובשנת 2014 הצטרף למחלקת הנוער של רסיפה המקומית. בשנת 2017 החל לשחק בקבוצה הבוגרת של המועדון במסגרת ליגת המשנה הברזילאית ואליפות פרנמבוקו.

ב-23 באוגוסט 2020 שיחק את המשחק הראשון שלו בליגת העל הברזילאית, בהפסד 1-0 לסאו פאולו במסגרת המחזור החמישי לעונת .

בתחילת עונת  הושאל לנובוריזונטינו, במדיה ערך 13 הופעות במסגרת אליפות סאו פאולו. לאחר תקופת ההשאלה חזר לרסיפה. 

ב-13 באוגוסט 2025 שיקו הושאל להפועל תל אביב לעונה אחת, עם אופציה לרכישה בתום תקופת ההשאלה. ב-26 בינואר 2026 כבש שער ניצחון בדקה ה-94 של משחק הדרבי, אשר קטע רצף של 29 משחקים ללא ניצחון מול מכבי תל אביב, לראשונה מזה 12 שנה. בעקבות זאת במועדון החליטו לממש את האופציה ולרכוש את אלבס. 

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:רסיפה: כדורגלנים
קטגוריה:כדורגלני רסיפה
קטגוריה:כדורגלני הפועל תל אביב
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ברזילאים שנולדו ב-1998
אאודי בפורמולה 1

**אאודי** היא קבוצת מרוצים ויצרנית מנועים שמתחרה באליפות הפורמולה 1 החל מעונת 2026. אאודי רכשה את השליטה בקבוצת סאובר בשנת 2022 והמשיכה להפעיל את הקבוצה במשך שלוש שנים תחת שמה הקודם.

## היסטוריה
"אוטו אוניון", שבמהלך השנים שניתה את שמה לאאודי, השתתפה במרוצי גרנד פרי בין השנים 1935–1939, בעידן שלפני מלחמת העולם השנייה ואליפות הפורמולה 1.

בשנת 2022 הודיעה אאודי על כוונתה להצטרף לאליפות כיצרנית מנועים החל משנת 2026. באוקטובר אותה שנה הכריזה אאודי על שיתוף פעולה עם קבוצת סאובר. אאודי רכשה את האחזקה בקבוצה, אך איפשרה לה להמשיך לפעול באופן עצמאי עד לסיום עונת 2025. בשנת 2024 רכשה רשות ההשקעות של קטר מניות מיעוט בקבוצה. 

ביולי 2025 הכריזה הקבוצה על שיתוף פעולה עם חברת הפינטק "ריוולט", שתהיה נותנת החסות הראשית של הקבוצה בעונתה הראשונה.

## תוצאות מרוצים

## קישורים חיצוניים

* 

## הערות שוליים

קטגוריה:קבוצות פורמולה 1
קטגוריה:גרמניה: ספורט מוטורי
אדריאן ספיין

**אדריאן ל. ספיין** (באנגלית: **Adrian L. Spain**) הוא קצין בדרגת גנרל בחיל האוויר של ארצות הברית. הוא מכהן כמפקד פיקוד הקרב של החיל.
## ביוגרפיה
ספיין סיים ב-1994 לימודי תואר ראשון בהנדסת חשמל מאוניברסיטת וילאנובה והתגייס לחיל האוויר. הוא סיים בהצטיינות קורס טיס ושירת כקצין וטייס F-15. בשנים 2008-2010 פיקד על טייסת הקרב ה-94, לאחר לימודי תואר שני ושירות במנהלת האימונים של פיקוד אלסקה מונה ב-2013 למפקד בית הספק לנשק של חיל האוויר. בשנים 2015-2017 פיקד על כנף האימונים 53 ולאחר מכן שימש עוזר מפקד נוראד ופיקוד צפון של ארצות הברית. בשנים 2018-2019 פיקד על כנף המשלוח האווירית 380 שהוצבה בבסיס חיל האוויר אל-דהפרה באיחוד האמירויות הערביות. באוגוסט 2019 מונה למנהל תוכניות, תכנון וניתוח של כוחות האוויר של ארצות הברית באירופה ובאפריקה, ביולי 2021 לקצין אג"ם של פיקוד אירופה של ארצות הברית ושנה לאחר מכן לראש מטה הפיקוד. ביולי 2023 מונה למנהל האימונים והמוכנות של חיל האוויר במחלקת המבצעים במטה החיל.

בדצמבר 2023 הועלה לדרגת לוטננט גנרל ומונה לסגן ראש המטה לענייני מבצעים של חיל האוויר. באוגוסט 2025 מונה למפקד פיקוד הקרב בדרגת גנרל.

במהלך הקריירה שלו בחיל האוויר צבר מעל 2,150 שעות טיסה, כולל 223 שעות טיסה קרביות על מטוסי F-15 ו-F-22.

ספיין בעל תואר שני בהנדסת מערכות ממכון חיל האוויר לטכנולוגיה ותואר שני באסטרטגיית משאבים לאומיים מהאוניברסיטה לביטחון לאומי.

## קישורים חיצוניים

*ביוגרפיה באתר חיל האוויר של ארצות הברית

קטגוריה:טייסי חיל האוויר של ארצות הברית
קטגוריה:גנרלים בחיל האוויר של ארצות הברית
קטגוריה:בוגרי אוניברסיטת וילאנובה
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:בוגרי האוניברסיטה לביטחון לאומי
קטגוריה:מעוטרי מדליית האוויר
קטגוריה:מפקדי פיקוד הקרב של חיל האוויר של ארצות הברית
קטגוריה:אמריקאים שנולדו במאה ה-20
סימונה צ'רזואולו

**סימונה צ'רזואולו** (באיטלקית: **Simone Cerasuolo**; נולד ב-22 ביוני 2003) הוא שחיין איטלקי, אלוף עולם (סינגפור 2025), זוכה מדליית ארד באליפות עולם בבריכת 25 מטר (מלבורן 2022), סגן אלוף אירופה (רומא 2022) וסגן אלוף אירופה בבריכת 25 מטר (אוטופן 2023) במשחה ל-50 מטר חזה. בנוסף, אלוף עולם בבריכת 25 מטר (מלבורן 2022) במשחה שליחים 4x50 מטר מעורב, סגן אלוף עולם בבריכת 25 מטר (מלבורן 2022) במשחה שליחים 4x50 מטר מעורב משולב, ופעמיים זוכה מדליית ארד באליפות עולם בבריכת 25 מטר (מלבורן 2022 ובודפשט 2024) במשחה שליחים 4x100 מטר מעורב.

## ביוגרפיה
צ'רזואולו נולד באימולה שבאיטליה.

### 2021
באליפות אירופה לנוער שנערכה ברומא שבאיטליה ביולי זכה במדליית זהב במשחה ל-50 מטר חזה בתוצאה של 27.29 שניות, ובמדליית ארד במשחה ל-100 מטר חזה בתוצאה של 1:01.56 דקות.

### 2022
באליפות העולם שנערכה בבודפשט שבהונגריה ביוני סיים במקום חמישי במשחה ל-50 מטר חזה בתוצאה של 26.98 שניות.

באליפות אירופה שנערכה ברומא זכה במדליית כסף במשחה ל-50 מטר חזה בתוצאה של 26.95 שניות, אחרי בן ארצו ניקולו מרטיננגי שקבע שיא איטליה חדש (26.33 שניות), ולפני לוקאס מאצראט מגרמניה (27.11 שניות). בנוסף, סיים במקום שישי במוקדמות המשחה ל-100 מטר חזה בתוצאה של 1:00.51 דקות, אך לא העפיל לחצי גמר המשחה בשל הגבלת משתתפים למדינה.

באליפות העולם בבריכת 25 מטר שנערכה במלבורן שבאוסטרליה בדצמבר זכה במדליית ארד במשחה ל-50 מטר חזה בתוצאה של 25.68 נקודות, אחרי ניק פינק מארצות הברית (25.38 שניות) וניקולו מרטיננגי (25.42 שניות). בנוסף, זכה במדליית זהב במשחה שליחים 4x50 מטר מעורב, במדליית כסף במשחה שליחים 4x50 מטר מעורב משולב, ובמדליית ארד במשחה שליחים 4x100 מטר מעורב, לאחר ששחה בשלב המוקדמות של כל משחה.

### 2023
באליפות העולם שנערכה בפוקואוקה שביפן ביולי סיים במקום תשיעי במשחה ל-50 מטר חזה בתוצאה של 27.07 שניות.

באליפות אירופה עד גיל 23 שנערכה בדבלין שבאירלנד באוגוסט זכה במדליית זהב במשחה ל-50 מטר חזה בתוצאה של 26.94 שניות.

באליפות אירופה בבריכת 25 מטר שנערכה באוטופן שברומניה בדצמבר זכה במדליית כסף במשחה ל-50 מטר חזה בתוצאה של 25.83 שניות, אחרי ניקולו מרטיננגי (25.66 שניות) ולפני אמרה סקצ'י מטורקיה (25.90 שניות). בנוסף, סיים במקום חמישי במשחה ל-100 מטר חזה בתוצאה של 56.89 שניות.

### 2024
באליפות העולם שנערכה בדוחה שבקטר בפברואר סיים במקום שישי במשחה ל-50 מטר חזה בתוצאה של 26.93 שניות.

באליפות העולם בבריכת 25 מטר שנערכה בבודפשט בדצמבר זכה במדליית ארד במשחה שליחים 4x100 מטר מעורב, לאחר ששחה בשלב המוקדמות של המשחה. בנוסף, סיים במקום רביעי במשחה ל-50 מטר חזה בשיא אישי חדש של 25.62 שניות, במקום חמישי במשחה שליחים 4x50 מטר מעורב משולב בתוצאה של 1:36.80 דקות, ובמקום 11 במשחה ל-100 מטר חזה בתוצאה של 56.94 שניות.

### 2025
באליפות העולם שנערכה בסינגפור ביולי-אוגוסט זכה במדליית זהב במשחה ל-50 מטר חזה בתוצאה של 26.54 שניות, לפני קיריל פריגודה מרוסיה שהשתתף כאתלט נייטרלי מורשה ב' (26.62 שניות) ושין האיאנג מהרפובליקה העממית של סין (26.67 שניות). בשלב המוקדמות של המשחה קבע שיא אישי חדש של 26.42 שניות.

## שיאים אישיים
### בריכה אולימפית
* 50 מטר חזה: 26.42 שניות (2025)
* 100 מטר חזה: 59.54 שניות (2023)

### בריכת 25 מטר
* 50 מטר חזה: 25.62 שניות (2024)
* 100 מטר חזה: 56.28 שניות (2024)

## ראו גם

## קישורים חיצוניים

* סימונה צ'רזואולו, באתר הרשמי של פדרציית השחייה הבין-לאומית 

קטגוריה:שחיינים איטלקים
קטגוריה:שחייני חזה
קטגוריה:אלופי עולם בשחייה
קטגוריה:איטלקים שנולדו ב-2003
יוסף שילוח: בעל החלומות

**בעל החלומות** הוא סרט דוקומנטרי-ביוגרפי ישראלי משנת 2025 בבימויו של קובי פרג', מוריס בן-מיור ועומר שילוח (בתו של שילוח), העוקב אחר סיפור חייו של השחקן והאקטיביסט יוסף שילוח.

הסרט מבוסס על הקלטות ביתיות שהקליטה בתו, עומר, בו הוא מגולל את סיפור חייו.

הסרט הוקרן בבכורה בפסטיבל הסרטים בירושלים בשנת 2025 וקיבל ביקורות אוהדות, לאחר מכן יצא הסרט לאקרנים. שודר בטלוויזיה לראשונה ב-1 בינואר 2026 בערוץ הוט 8.

## רקע
היוצרים, פרג' ובן-מיור, ניגשו אל ביתו של השחקן עשור לאחר לכתו של אביה, ברצון לעשות סרט תיעודי מקיף אודות חייו. במסגרת שיתוף הפעולה, היא הציגה להם קלטות בהן צילמה את אביה מספר את סיפור חייו מהיותו ילד בכורדיסטן עד היותו כוכב סרטי הבורקס בישראל, וזאת לצד עמדותיו הפולטיות השינויים במחלוקת, וביחד הם יצאו ביצירה משותפת שערכה כארבע שנים.

## תקציר העלילה
יוסף שילוח נולד בעיר הכורדית סננדג' בתחילת המאה ה-20 ועלה עם משפחתו לישראל. בישראל, גר במעברה (שיכון המזרח), שם חווה לראשונה גזענות ואפליה. שילוח החליט ללכת ללמוד משחק במחזור הראשון בבית צבי, אף על פי שלא סיים בית-ספר תיכון. מבית הספר פרץ ונהיה שחקן מצליח בתיאטרון האהל, אולם נתקל בקשיים רבים בגלל זהותו העדתית והפוליטית. הוא התפרסם כשחקן קולנוע בשנות ה-70', בסרטים של הבמאים משה מזרחי ואסי דיין. הקריירה שלו הגיעה לשיא בשנות ה-80', שם כיכב בסרטי בורקס כמו אלכס חולה אהבה וספיחס. באותה תקופה החל לעסוק בפעילות לקידום שכונות מזרחיות מוחלשות כגון שכונת התקווה. בשנות ה-90' היה מחלוצי תנועת "החזית המזרחית", קבוצה פוליטית שהורכבה מאנשי שמאל בני עדות המזרח, שדרשה עצמאות לעם הפלסטיני, עקב כך סבל משנאה רבה ועזב את הארץ לצרפת. לאחר שלא הסתדר בצרפת, חזר לארץ ושיחק במספר סרטים, עד שחלה בסרטן ונפטר בשנת 2011.

### נושאים מרכזיים
הסרט עוסק בשאלות של זהות, שייכות, צדק חברתי וחופש הביטוי, לצד מתחים עדתיים וניסיונות דו־קיום בישראל. הוא מציע מבט אינטימי על הקשר בין דמות ציבורית לדמות פרטית, דרך עיני בתו ומקורביו של שילוח.

## מועמדויות וזכיות בפרסים

## קישורים חיצוניים

## הערות שוליים

קטגוריה:סרטים תיעודיים ישראליים
קטגוריה:סרטים ישראליים משנת 2025
קטגוריה:סרטים ביוגרפיים
רחפן FPV

**רחפן FPV** (ראשי תיבות של **First Person View**  - מבט מגוף ראשון) הוא רחפן שמאפשר למטיס לראות את העולם מנקודת המבט של הרחפן עצמו.

## טכניקה
בניגוד לרחפנים רגילים, המוטסים במבט על הרחפן מהקרקע (Line of Sight - LOS), או דרך מסך המציג את תמונת המצלמה, רחפן FPV מצויד במצלמה המשדרת וידאו חי (בדרך כלל באיכות HD ועם השהייה נמוכה) למשקפי FPV מיוחדים שהמטיס מרכיב, או למסך ייעודי, באופן המאפשר למטיס לראות את תמונת המבט המתקבלת ממצלמת הרחפן.

### יכולות
* **מהירות ותמרון גבוהים**: רחפני FPV רבים מתוכננים להיות מהירים ובעלי יכולת תמרון גבוהה. הם יכולים להגיע למהירויות גבוהות ולבצע תמרונים אוויריים מורכבים.
* **שליטה ידנית ומדויקת**: בניגוד לרחפנים רגילים, המבוססים על מערכות ייצוב ו-GPS שמקלות על הטיסה, רחפני FPV דורשים לרוב שליטה ידנית ומדויקת יותר. זה הופך אותם למאתגרים יותר למטיסים מתחילים, אך מאפשר שליטה מדויקת יותר למטיסים מנוסים.

### יישומים
* **מרוצי רחפנים**: רחפני FPV משמשים במרוצים מקצועיים, בהם טייסים מתחרים במסלולים עם מכשולים ודגלים.
* **צילום וידאו דינמי** (סינמטיק FPV): היכולת לתמרן במהירות ובדיוק בסביבות צפופות מאפשרת צילום וידאו מתקדם, למשל מעקב אחרי כלי רכב מהירים, כניסה למבנים צרים ועוד.
* **פריסטייל (Freestyle)**: טיסה חופשית שבה המטיסים מבצעים תמרונים ופעלולים אוויריים מורכבים.
* **שימושים צבאיים ואזרחיים**: רחפני FPV צוברים פופולריות גם בשימושים צבאיים לצורך סיור, תצפית ותקיפה מדויקת (בשל יכולתם להגיע למקומות קשים ולהיות זולים יחסית). בצה"ל נעשה שימוש נרחב ברחפן מסוג זה.

## קישורים חיצוניים

* 

## הערות שוליים

קטגוריה:רחפנים
יוסף הוכברג

**יוסף הוכברג** (1945 – 3 בדצמבר 2013) היה סטטיסטיקאי ישראלי ופרופסור לסטטיסטיקה באוניברסיטת תל אביב. התפרסם במיוחד בזכות פיתוח שיטה סטטיסטית לבדיקת השערות מרובות – של קריטריון שיעור התגליות השגויות (FDR) שפותח עם יואב בנימיני, של נוהל בנימיני-הוכברג (BH) לשליטה בשיעור ה-FDR, ושל נוהל הוכברג המדרגתי לשליטה בשיעור השגיאות לפי משפחה.

## השכלה וקריירה
הוכברג הוא בעל תואר שלישי באוניברסיטת צפון קרוליינה בצ'אפל היל בשנת 1974. את הדוקטורט כתב בהנחיית הסטטיסטיקאי ההודי-אמריקאי פְראנאב קוּמר סן (Pranab Kumar Sen).

הוא הצטרף כחבר סגל בחוג לסטטיסטיקה, באוניברסיטת תל אביב בבית הספר למדעי המתמטיקה בפקולטה למדעים מדויקים. שם הוא התקדם במהלך השנים עד לדרגת פרופסור מן המניין.

הוכברג פרסם למעלה מ-60 מחקרים. המחקר שזכה לתהודה הגדולה ביותר הוא מחקר של שיטה סטטיסטית שפיתח עם פרופ' יובל בנימיני ב-1989, שיטת שיעור התגליות השגויות. שיטה מרכזית להתמודדות עם בעיית ההשוואות המרובות. השיטה פורסמה בכתב עת רק בשנת 1995. על פי מנוע החיפוש האקדמי גוגל סקולר, נכון לאוגוסט 2025, מחקר זה זכה ללמעלה מ-112,000 ציטוטים מדעיים. המחקר מדורג כאחד מ-25 המאמרים המצוטטים ביותר בסטטיסטיקה.

הוא היה חבר באיגוד האמריקאי לסטטיסטיקה מ-1994. והיה הנשיא השביעי (1987–1989) של האיגוד הישראלי לסטטיסטיקה ומדע הנתונים.

### חיים אישיים
הוכברג התגורר ברמת אביב. היה נשוי לשרה. לזוג נולדה בת גילי ונכדים.

הוא נפטר ב-3 בדצמבר 2013 לאחר התמודדות עם מחלה קשה.

## פרסומים נבחרים
### מאמרים
* 
* 

### ספרים
* Multiple Comparison Procedures (1987)

## קישורים חיצוניים
* יוסף הוכברג, באתר ResearchGate
* יוסף הוכברג, באתר ScholarGPS

## הערות שוליים

קטגוריה:סטטיסטיקאים ישראלים
קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:רמת אביב: אישים
קטגוריה:ישראלים שנולדו ב-1945
קטגוריה:ישראלים שנפטרו ב-2013
חברת הובלות

ממוזער|משאית הובלה ומעלית, גרמניה, 2007
[שמאל|ממוזער|מובילים [מונטריאול|במונטריאול, קוויבק (1876)]]
[ממוזער|מובילים ב[סולט לייק סיטי, 1911]]
**חברת הובלות** היא חברה המתמחה בסיוע לאנשים פרטיים ולעסקים בהעברת רכושם ממקום למקום. חברות הובלות עשויות להציע שירותים נוספים או כוללים עבור מעברים, כגון אריזה, טעינה, הובלה, פריקה, פירוק וארגון של הפריטים שיש להעביר. שירותים נוספים עשויים לכלול שירותי ניקיון לבתים, משרדים או מתקני אחסנה.

## סקירה כללית
על פי לשכת מפקד האוכלוסין של ארצות הברית, בעשור של 1998 עד 2007 40 מיליון אזרחי ארצות הברית עברו דירה מדי שנה. מתוך המובילים הללו, 84.5% עברו בתוך המדינה שלהם, 12.5% עברו למדינה אחרת בתוך ארצות הברית, ו-2.3% עברו לארץ אחרת.

מחלקת ההגנה של ארצות הברית הוא הלקוח הגדול ביותר של מעבר מוצרי משק בית בעולם, כאשר תוכנית הנכסים האישיים מהווה 20% מכלל המעברים.

סקר של OnePoll משנת 2020 הראה כי 64% מהמשתתפים מחשיבים את המעבר האחרון שלהם כאחד האירועים המלחיצים ביותר שחוו אי פעם.

## תמחור ושירותים
### ארצות הברית וקנדה
בארצות הברית ובקנדה, העלות של מעברים למרחקים ארוכים נקבעת בדרך כלל על פי מספר גורמים:
* משקל הפריטים שיש להעביר
* המרחק בין המיקום המקורי למיקום החדש
* מהירות המעבר
* תזמון המעבר, כולל זמן השנה או החודש הספציפי

חלק מהמובילים מציעים גם משלוח מאוחד, המפחית עלויות על ידי הובלת פריטים של מספר לקוחות באותה משלוח.

### בריטניה ואוסטרליה
בבריטניה ובאוסטרליה, המחיר מבוסס על נפח הפריטים ולא על משקלם. חלק מהמובילים עשויים להציע תמחור בשיעור קבוע.

## מעבר עצמי
השימוש בשירותי השכרת משאיות, או פשוט השאלת ציוד דומה, נקרא מעבר עצמי. אנשים פרטיים או משפחות עשויים לשכור משאית או נגרר גדול מספיק כדי להעביר את מוצרי משק הבית שלהם. הם עשויים גם לרכוש ציוד הובלה כגון עגלות, רפידות רהיטים וחגורות מטען כדי להקל על המעבר ולהגן על חפציהם.

## אריזה וחומרים
תהליך המעבר כולל גם מציאה או רכישה של חומרים כגון קופסאות, נייר, סרט דביק ועטיפת בועות כדי לארוז פריטים שניתן לקופסה או להגן על מוצרי משק בית שבירים ולגבש את הנשיאה והערימה ביום המעבר. חברות הובלה בשירות עצמי מציעות אפשרות נוספת בת קיימא: האדם המבצע את המעבר קונה מקום על נגרר אחד או יותר או מכולות משלוח. לאחר מכן, המכולות מונעות על ידי אנשי מקצוע למיקום החדש.

## ראו גם
* רילוקיישן

## קישורים חיצוניים

## הערות שוליים

קטגוריה:חברות
קטגוריה:שינוע
שיגקו קאגאווה

**שיגקו קאגאווה** (ביפנית: **賀川滋子**; נולדה ב-28 במאי 1911) היא יפנית, שחיה מעל גיל 110, האדם המבוגר ביותר ביפן לאחר מותה של מיוקו הירויאסו ב-29 ביולי 2025, והאדם החי השישי בגילו בעולם.

## ביוגרפיה
שיגקו קאגאווה נולדה ב-28 במאי 1911 במחוז נארה שביפן.

באפריל 2021 כשהייתה בגיל 109, הפכה לנושאת הלפיד האולימפי המבוגרת ביותר בהיסטוריה.

ב-28 במאי 2021, קאגאווה חגגה את יום הולדתה ה-110. בינואר 2022, קאגאווה הפכה לאדם החי המבוגר ביותר במחוז נארה לאחר מותה של מיקיו אואדה.

ב-29 ביולי 2025, לאחר מותה של מיוקו הירויאסו, שיגקו קאגאווה הפכה לאדם החי המבוגר ביותר ביפן.

## הערות שוליים

קטגוריה:אישים שהגיעו לגיל 110
קטגוריה:נשים שהגיעו לגיל מאה
קטגוריה:יפנים שהגיעו לגיל מאה
קטגוריה:ילידות 1911
קטגוריה:יפנים שנולדו ב-1911
גלויים ונסתרים

**גלויים ונסתרים** הוא אלבום ההופעה השני של הזמר-יוצר והגיטריסט הישראלי דני סנדרסון, אשר יצא לאור ב-7 בפברואר 2022. אלבום זה מכיל לקט ביצועים חיים מתוך מופע "B-Sides" חד פעמי בעל שם זהה שקיים סנדרסון במרכז ענב לתרבות ב-15 באוקטובר 2021.

## רשימת השמעה
כל השירים נכתבו והלחנו על ידי דני סנדרסון, למעט היכן שצוין אחרת.

## משתתפים
* דני סנדרסון - זמרה, גיטרה מובילה, גיטרת קצב, קולות רקע
* כפיר בן ליש - גיטרת קצב, זמרה, קולות רקע
* עידו זלזניק - קלידים, זמרה, קולות רקע
* הילי בוימל - גיטרת קצב, גיטרה מובילה, זמרה, קולות רקע
* מיקי ורשאי - בס, זמרה, קולות רקע
* אורית שלום - כלי הקשה, זמרה, קולות רקע
* יונתן גיטלמן - תופים

## הערות שוליים

קטגוריה:אלבומי דני סנדרסון
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
קטגוריה:אלבומי רוק ישראליים
הארכיון הבהאי הבין-לאומי

**הארכיון הבהאי הבין-לאומי** הוא מוסד בהאי הממוקם בקשת הבהאית, בגנים הבהאיים בחיפה, ישראל. תפקידיו של המקום לשמש כארכיון עבור הדת הבהאית, ומאוחסנים בו הרבה מהפריטים המקודשים לדת, כולל תמונות וציורים של בהאא אללה והבאב, עלי מוחמד שיראזי, וחרבו של מולא חוסיין בושרואי.

מבנה זה הוא הראשון מימין בקשת, הקרוב ביותר למקדש הבאב, כשמשמאלו המרכז ללימודי הכתבים הקדושים. המבנה מעוצב בהשראתו של הפרתנון, מקדש יווני הניצב באקרופוליס, לאור "יופיו המתמשך לאורך אלפי שנים". כמו הפרתנון המקורי, המבנה מוקף בעמודים, חמישים במספר, ולהם כותרות איוניות. אדריכל המבנה היה צ'ארלס מייסון רמי, שעיצב אותו יחד עם עצותיהם של ידי האמונה.****

מידות המבנה הם 32 מטרים על 14 מטרים, וגובהו מעל הקרקע 12 מטרים. מעליו גג רעפים ירקרק.

חלק מהפריטים בארכיון, כולל הציורים והתצלום של בהאא אללה הנמצאים בו, מוצגים לציבור. בהתאם, עולי רגל בהאים רבים מגיעים לארכיון על מנת לחזות בפריטים המקודשים להם שנמצאים בו.

## היסטוריה
עד פתיחת הארכיון הבהאי הבין-לאומי במבנה עצמאי, שימשו שלושה מחדרי מקדש הבאב והמבנה הבהאי בשדרות הציונות 75 כארכיון הבהאי.

שוגי אפנדי, מנהיג הדת, הכריז על כוונתו לבנות את הארכיון בשנת 1952. בניית המבנה התחילה שנתיים אחר כך, ב-1954. היא התקיימה תחת פיקוחו הישיר של אפנדי, והסתיימה מעט לאחר מותו, ב-1957. המבנה בו שוכן הארכיון היה למבנה הראשון לקום בקשת הבהאית. אדריכל המבנה היה חוסיין אמאנאת.

## ראו גם
* הקשת הבהאית
* הגנים הבהאיים

## קישורים חיצוניים

* 

## הערות שוליים

קטגוריה:חיפה: מבני דת
קטגוריה:הדת הבהאית
קטגוריה:הגנים הבהאיים
קטגוריה:הקשת הבהאית
קאזי דייוויד

**קאזי לורל דייוויד** (באנגלית: **Cazzie Laurel David**; נולדה ב־10 במאי 1994) היא תסריטאית ושחקנית קולנוע וטלוויזיה יהודייה־אמריקאית. דייוויד הייתה שותפה ביצירת סדרת הרשת "Eighty-Sixed", ואף כיכבה בה (2017). ב־2020 יצאה לאור אסופת המסות שלה "No One Asked For This". היא שיחקה בעונה השלישית של הסדרה "אקדמיית המטרייה" מבית נטפליקס.

## ילדות והשכלה
דייוויד נולדה ב־1994 בבוסטון ליוצר סיינפלד לארי דייוויד ולפעילת האקלים ומפיקת הסרטים לורי דייוויד , שניהם יהודים אמריקאים. אביה אוהד נלהב של קבוצת הכדורסל ניו יורק ניקס, וקאזי נקראה על שמו של שחקן העבר של הקבוצה קאזי ראסל. יש לה אחות צעירה אחת. יש לה תואר ראשון באומנויות במסלול כתיבה לקולנוע ולטלוויזיה מאמרסון קולג' , תואר שאותו קיבלה ב־2016.

## קריירה
דייוויד יצרה בשיתוף עם אלישה קלני את סדרת הרשת "Eighty-Sixed", שכללה שמונה פרקים. היא יצרה עם קלני גם את הסדרה "Half-Empty" עבור אמזון פריים וידאו. פרק פיילוט שודר ב־2019, אך הסדרה לא שודרה.

ב־2020, דייוויד הוציאה לאור את אסופת המסות "No One Asked For This", שהגיעה למקום השני ברשימת רבי-המכר של הניו יורק טיימס בקטגוריית יצירה כתובה שאינה סיפורת בכריכה רכה.

דייוויד השתתפה עם אלישה קלני בכתיבה ובבימוי הסרט מ־2024 "I Love You Forever" , וכן שיחקה בו בתפקיד משני.

## חיים אישיים
דייוויד הייתה במערכת יחסים עם הקומיקאי פיט דייווידסון במשך שנתיים וחצי, עד 2018.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בוסטון: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:תסריטאיות טלוויזיה יהודיות אמריקאיות
קטגוריה:בוגרות מכללת אמרסון
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
משה אהרן רייך

רבי **משה אהרן רייך** (כ"ב בתשרי ה'תש"ח, 6 באוקטובר 1947 – י"ח בטבת ה'תשפ"ה, 18 בינואר 2025) היה חתנו השני של האדמו"ר רבי יעקב לייזר (כונה: רבי יענקל'ה) מפשעווארסק ורב של קהילת בית משה אהרן פשעווארסק.

## ביוגרפיה
נולד בבודפשט שבהונגריה לרבי אברהם שמעון, (בן משה אהרן, בן רבי יצחק רייך חבר בפרלמנט וראש הלשכה האורתודוקסית בבודפשט) ולרבקה (בת רבי ישראל דוד צאבל נכדו של רבי ישראל דוד מרגליות יפה שלזינגר רבה של פעזינג (באזינג Pezinok – כיום בסלובקיה). בשנת ה'תשט"ז (1956) היגר לווינה ומשם לארצות הברית, שם למד אצל רבו האדמו"ר רבי יואל טייטלבוים מסאטמר.

בשנת ה'תשכ"ט התארס עם שרה חנה פעסיל בתו של רבי יעקב לייזר מפשעווארסק, נישואיו נערכה באנטוורפן בחייו של סב אשתו רבי משה יצחק גווירצמן האדמו"ר הראשון מפשעווארסק, לאחר נישואיו התיישב באנטוורפן ליד חמיו, וניהל את בית התבשיל והכנסת אורחים של קהילת פשעווארסק.

בשנת ה'תשמ"ו נפתח בית מדרשו בויליאמסבורג שבניו יורק והתמנה לרב הקהילה. לאחר פטירת חמיו פתח בית מדרש באנטוורפן.

נפטר בי"ח טבת ה'תשפ"ה, ונקבר ליד אוהל חמיו בבית הקברות בהולנד.

## צאצאיו
* רבי נפתלי אלימלך, רב בית מדרשו באנטוורפן.
* רבי יצחק (איציק'ל), רב בית מדרשו בויליאמסבורג.
* בתו חיה בריינדל אשת רבי מנחם מענדל הורוויץ (בן רבי אביש מספינקא).
* רבי אברהם שמעון ממונסי.

## קישורים חיצוניים
* 
* 
* 

## הערות שוליים

קטגוריה:חסידות פשעווארסק
קטגוריה:אנטוורפן: רבנים
קטגוריה:רבנים חסידים
יוסף הירש וייס

הרב **יוסף הירש ווייס** (בהונגרית: **Weiss (Weisz) József**; ה'תק"ס, 1800 – ה'תרמ"א, 1881) היה רב ואב בית דין בהונגריה, שכיהן כרבה של העיר אגר (אֶרְלָאו או ערלוי) במשך למעלה מארבעה עשורים. נמנה עם מנהיגי היהדות החרדית בהונגריה במחצית השנייה של המאה ה-19, והתנגד בחריפות לזרמים הרפורמיים והניאולוגיים שפעלו בערים הגדולות.
## תולדות חייו
נולד בשנת ה'תק"ס (1800) בעיירה פודולה שבמחוז ניטרה בממלכת הונגריה (כיום בסלובקיה). היה בן למשפחת רבנים מיוחסת שמוצאה ממורביה, ושמה המקורי היה ווייספלד (Weissfeld).

בתחילת דרכו כיהן כרב בעיירה סוק־סלוצה (Sók-Szelőce), כיום סליצה שבסלובקיה. בשנת 1840 מונה לכהן כרבה של העיר אגר, ועמד בראש הקהילה היהודית במקום עד לפטירתו בשנת 1881.

הרב ווייס נמנה עם מנהיגי המחנה החרדי בהונגריה, והתבלט כמתנגד תקיף לתנועת הרפורמה היהודית שפעלה בעיקר בבודפשט. בשנת 1848, במהלך פעילותו הציבורית, הביע הזדהות עם תנועת העצמאות ההונגרית בראשות לאיוש קושוט. בעקבות כך נרדף בידי השלטונות האוסטריים ונאלץ להסתתר תקופה מסוימת במנזר שבעיר אגר, תחת חסותו של הארכיבישוף המקומי. בהמשך הובא לחקירה בווינה באשמת חתירה נגד השלטון, אך זוכה מכל אשמה.

## מפעלו ותורתו
על אף שלא נודע כמחבר ספרים, נחשב לפוסק ומנהיג קהילתי בולט. ספרייתו הפרטית כללה מאות ספרי שו"ת וכתבי רבנים, וחלק ממנה נתרם בהמשך על ידי נכדו, הרב סטיבן שמואל וייז, לספריית אוניברסיטת קולומביה בניו יורק.

## צאצאיו
* הרב אהרן ווייס – בנו, ממנהיגי יהדות ארצות הברית.
* הרב סטיבן שמואל וייז – נכדו, מראשי התנועה הרפורמית בארצות הברית.

## קישורים חיצוניים
* 

קטגוריה:רבנים הונגרים
קטגוריה:רבנים חרדים
קטגוריה:רבנים אורתודוקסים
קטגוריה:יהדות הונגריה
קטגוריה:ילידי 1800
קטגוריה:נפטרים ב-1881
בית הכנסת נפוצות יהודה

**בית הכנסת נפוצות יהודה**, הידוע גם בשם "בית הכנסת הפלמי" (בלדינו: La Esonga Flamenca), נמצא בגיברלטר, ברחוב Line Wall Road  שהוא אחד הרחובות הראשיים המובילים אל מרכז העיר.

זהו אחד מארבעה בתי הכנסת הפעילים בגיברלטר. נוסח התפילה בבית הכנסת ספרדי-מרוקאי-גיברלטרי.

## היסטוריה
בית הכנסת, שעלותו בסך $26,300 מומנה על ידי סוחרים יהודים-הולנדים עמידים, נבנה בין השנים 1799 - 1800 עבור קהילת יהודי הולנד, בשטחו של גן שהיה בבעלותו של שמטוב (טובי) סקוארה, אחד ממייסדי בורסת גיברלטר.

בית הכנסת נבנה בדומה לבית הכנסת הפורטוגזי באמסטרדם.

שריפה גדולה שפרצה בשנת 1911 כילתה את ההיכל, התיבה, הספסלים ואת עזרת הנשים שהיו בנויים מעץ.

פנים בית הכנסת עוצב מחדש על ידי אדריכל איטלקי. הבימה הועברה ממרכז האולם לקדמת ארון הקודש, וההיכל והתיבה אוחדו.

בית הכנסת סבל נזק נוסף בשנת 1951 בעת שאירע פיצוץ  בספינת הנשק RFA Bedenham שעגנה בנמל.

ב-13בספטמבר 2000 הותקן על קיר בית הכנסת לוח זיכרון לציון 200 שנה להקמת בית הכנסת, בו מסופרת בקצרה ההיסטוריה שלו. בטקס הצבת לוח הזיכרון השתתף ראש ממשלת גיברלטר פיטר קרואנה 

## תיאור בית הכנסת
חזית בית הכנסת נפוצות יהודה מעוצבת בסגנון הולנדי קלאסי ההולם את סגנונה של העיר העתיקה של גיברלטר. הקירות צבועים בצבע בז', הגמלון מתוחם בצבע לבן ובמרכזו מגן דוד. בפינות המבנה ובמסגרות החלונות והדלתות משולבות אבני גיר בצבע אפור בהיר ומעל החלונות מוצבות חופות רעפי טרקוטה.

הצבע האפור של אבני הגיר המעטרות את חזית המבנה חוזר גם בחלל הפנימי. עמודי שיש אפור תומכים בעזרת הנשים, הריצוף מורכב מאריחי שיש לבנים ואפורים ומשני צידי ארון הקודש מוצבים עמודי דמה בשילוב אבני גיר אפורות. מעל ארון הקודש קשת פרסה בה משולבות גם כן אבני גיר אפורות. קירות העולם מחופים בעץ כהה בחלקם התחתון ומעוטרים במוטיב שבכה הנמשך גם בתחתית עזרת הנשים.
## ראו גם
* יהדות גיברלטר
* בתי כנסת בגיברלטר

## קישורים חיצוניים

## הערות שוליים

קטגוריה:בתי כנסת ספרדיים
לטיסיה גוארינו

**לטיסיה גוארינו** (בצרפתית: **Laetitia Guarino**; נולדה ב-23 באוקטובר 1992) היא דוגמנית שווייצרית.

## ביוגרפיה
גוארינו נולדה בקנטון וו.

היא נבחרה למיס שווייץ לשנת 2014 באירוע שנערך בברן, בחירתה התבצעה על ידי הקהל שהצביע במסרונים ועל ידי צוות שופטים שהורכב בין היתר מאורסולה אנדרס, בין הפרסים שהוענקו לה על זכייתה הם סכום של 120,000 פרנק שווייצרי, מחוץ לאולם שבו התקיימה התחרות נערכה הפגנה על ידי נציגי מפלגה פוליטית שמחאו נגד תחרות יופי סקסיסטית.

בשנה שהחזיקה את התואר היא ייצגה את הארגון "Stiftung Corelina" העובד עם ילדים בעלי מחלות לב.

היא צעדה על השטיח האדום בהופעת הבכורה של הסרט "The Sea of Trees" בכיכובו של מתיו מקונוהיי.

באירוויזיון 2015 היא הציגה את הניקוד של שווייץ.

ב-2016 הופיעה בפרסומת לבנק הפרטי "Banque Bonhôte".

## קישורים חיצוניים

## הערות שוליים

קטגוריה:זוכות מיס שווייץ
קטגוריה:ילידות 1992
יוננם

**יוננם** הוא סרט קולנוע ישראלי בבימויו של בני תורתי. הסרט יצא לאקרנים בשנת 1987 והוקרן לראשונה במרכז הקהילתי בית דני שבשכונת התקווה בדרום תל אביב. הסרט זכה בפרס בפסטיבל הקולנוע ירושלים בשנת 1988.

## עלילה
הסרט מתאר את סיפורו של גבר צעיר משכונת התקווה שבדרום תל אביב, המתגורר בשולי החברה וחווה ניכור ובדידות. בתוך מציאות יומיומית קשה, הוא יוצר קשר יוצא דופן עם מקק, קשר הנע בין דמיון למציאות, ומשקף את תחושת הבדידות והחיפוש אחר חיבור אנושי.

## שחקנים

## קישורים חיצוניים

## הערות שוליים

קטגוריה:סרטי 1987
קטגוריה:סרטי דרמה ישראליים
קטגוריה:סרטים ישראליים משנת 1987
קקדו שחור קצר-זנב

**קקדו שחור קצר-זנב** (שם מדעי: *Calyptorhynchus latirostris*), הוא מין של תוכי ממשפחת הקקאדויים, השייך לסוג קקדו שחור. הוא אנדמי לדרום-מערב אוסטרליה המערבית ונמצא בסכנת הכחדה חמורה.

אורכו כ-56 סנטימטרים, צבעו שחור עם כתמים לבנים בלחיים, וכתמים אדומים-ורודים באזור הזנב התחתון. הוא חי ביערות אקליפטוס באזור החוף והדרום של אוסטרליה המערבית.

## קישורים חיצוניים

קטגוריה:קקדואיים